**З А П О В Е Д**



На основание чл. 25, ал. 4 от Закона за администрацията, чл. 62, ал. 2 от Административнопроцесуалния кодекс, чл. 9, ал. 5, изречение второ, чл. 26 от Закона за управление на средствата от Европейските структурни и инвестиционни фондове, Решение № 792 на Министерски съвет от 17 декември 2013 г. за определяне на органи, отговорни за управлението, контрола, координацията и одита на Европейските структурни и инвестиционни фондове и други инструменти и инвестиции на Европейския съюз през периода 2014 – 2020 г. и Заповед № РД 09-16 от 11.01.2022 г. на министъра на земеделието и с оглед необходимост от поправка на очевидна фактическа грешка, допусната в Приложение № 15 към Условия за кандидатстване по процедура чрез подбор на проектни предложения № BG06RDNP001-4.012 по подмярка 4.1 „Инвестиции в земеделски стопанства“ от мярка 4 „Инвестиции в материални активи“ от Програмата за развитие на селските райони за периода 2014 - 2020 г., утвърдени със Заповед № РД09-399/19.04.2021 г., изменена със Заповед № 09-639 от 21.06.2021 г. на заместник-министъра на земеделието, храните и горите, в качеството ми на Ръководител на Управляващия орган на ПРСР 2014-2020 г.

**Като съобразих следното:**

След публикуване на Насоките за кандидатстване по процедура чрез подбор на проектни предложения № BG06RDNP001-4.0012 по подмярка 4.1 „Инвестиции в земеделски стопанства“ от мярка 4 „Инвестиции в материални активи“ от Програмата за развитие на селските райони за периода 2014 - 2020 г. се установи наличие на следната очевидна фактическа грешка в Приложение № 15 „Контролен лист ТФО“ към Условията за кандидатстване:

В подточка 4.2. от точка 4 на раздел 10. „Процент на съфинансиране“ от Условията за кандидатстване е предвидена възможност оценителната комисия да намали размера на заявената финансова помощ, когато след класирането по критериите за оценка за проектното предложение не е наличен финансов ресурс по Инструмента на Европейския съюз за възстановяване. В тези случаи е предвидено оценителната комисия да извършва допълнителна оценка на показателите на бизнес плана на съответния кандидат в съответствие с одобрения размер на финансовата помощ. Това условие е отразено и в т. 8 от раздел 21.2 „Техническа и финансова оценка“ от Условията за кандидастване, като е описано, че в резултат на допълнителна оценка на показателите на бизнес плана проектното предложение може да бъде отказано, ако не отговаря на условието на т. 8 от раздел 13.2: „Условия за допустимост на дейностите“.

Също така в т. 9 от раздел 21.2 „Техническа и финансова оценка“ от Условията за кандидастване е предвидена възможност да бъде намален размера на финансовата помощ по конкретно проектно предложение, когато в предвидените случаи не са представени изискуемите документи по т. 17 и т. 37, както и разрешително за водовземане по т. 36 от раздел 24.1. „Списък с общи документи“ най-късно в срока по т. 3 от Раздел 21.2 „Техническа и финансова оценка“.

В точка 9 и точка 9.1 от цитирания раздел, също така е предвидена възможност за отказ/отхвърляне на проектното предложение при непредставяне на изискуем документ по т. 17 и т. 37, както и разрешително за водовземане по т. 36 от раздел 24.1. „Списък с общи документи“ или ако при извършване на допълнителна оценка на показателите на бизнес плана в съответствие с одобрения размер на финансовата помощ се установи, че същият не отговаря на условието на т. 8 от раздел 13.2 „Условия за допустимост на дейностите“.

На основание посочените по-горе хипотези за конкретни проектни предложения, които попадат в техния обхват, оценителната комисия има възможност да определи даден разход за недопустим, да намали финансовата помощ или да отхвърли/откаже проектното предложение, като тези действия, съгласно Условията за кандидатстване е предвидено да бъдат извършени на етап „Техническа и финансова оценка“. От друга страна, в Приложение № 15 „Контролен лист TФО“ към Условията за кандидатстване не са описани контролите, чрез които да се отразят резултатите от извършването на допълнителните проверки, съответстващи на описаните условия в т. 8, т.9 и т. 9.1 от раздел 21.2. „Техническа и финансова оценка“.

Предвид гореизложеното и като се вземе предвид, че с предвиденото изменение не се въвеждат нови условия или изисквания към кандидатите, дейностите и разходите в Условията за кандидатстване по процедурата, а се прецизира приложение към тях в съответствие с утвърдените вече изисквания, посочени в т. 8, т. 9 и т. 9.1 от раздел 21.2. „Техническа и финансова оценка“, взех следното решение:

**НА Р Е Ж Д А М:**

1. Допускам поправка на очевидна фактическа грешка в Приложение № 15 „Контролен лист ТФО“ към Условията за кандидатстване по процедура чрез подбор на проектни предложения № BG06RDNP001-4.012 по подмярка 4.1 „Инвестиции в земеделски стопанства“ от мярка 4 „Инвестиции в материални активи“ от Програмата за развитие на селските райони за периода 2014 - 2020 г. с цел осигуряване на съответствие с т. 8, т. 9 и т. 9.1 от раздел 21.2 „Техническа и финансова оценка“, а именно:

В Приложение № 15 „Контролен лист ТФО“ след ред „Общ брой точки по критериите за оценка на проекта:“ се добавя ред 6 с подточки 6.1-6.4, като се изменя съгласно приложението.

2. Заповедта и допълненото Приложение № 15 „Контролен лист ТФО“ да се публикуват в Информационната система за управление и наблюдение на средствата от Европейските структурни и инвестиционни фондове (ИСУН) и на интернет страницата на Министерството на земеделието.

Настоящата заповед подлежи на оспорване пред Административен съд София-град в 14-дневен срок от публикуването ѝ в ИСУН 2020 и на интернет страницата на Министерството на земеделието.

**РЪКОВОДИТЕЛ НА**

**УПРАВЛЯВАЩИЯ ОРГАН**

**НА ПРСР 2014-2020 Г.:**

